Case ID: 1064848
Sentence 6: Apellyasiya şikayətinin dəlilləri və işdə iştirak edən şəxsin izahatı: Cavabdeh Azərbaycan Respublikası Əmlak Məsələləri Dövlət Komitəsinin nümayəndəsi X7 apellyasiya şikayətini müdafiə edərək, digər apellyasiya şikayətini qəbul edərək, izahatında göstərdi ki, məhkəmə qərar qəbul edərkən maddi və prosessual hüquq normalarını pozmuşdur ki, bu da əsassız məhkəmə qərarının qəbul edilməsi ilə nəticələnmişdir.Belə ki, iddiaçının tələblərindən biri “bildirişin qanunsuz sayılması”dır ki, inzibati icraat qaydasında belə bir tələbə baxılması inzibati prosessual qanunvericilikdə nəzərdə tutulmamışdır.Azərbaycan Respublikası İnzibati Prosessual Məcəlləsinin 2-ci maddəsində inzibati icraat qaydasında baxılan işlərin dairəsi müəyyənləşdirilmiş, lakin inzibati orqan tərəfindən verilmiş bildirişin qanunsuz sayılması barədə tələb həmin iddia növlərinin heç biri ilə uyğunluq təşkil etmir.Məhkəmə eyni zamanda, iddianın digər hissəsi üzrə qərar qəbul edərkən də maddi hüquq normalarının tətbiqində səhvə yol vermişdir.Belə ki, məhkəmə iddiaçının iddia ərizəsində qeyd edilənlərə əsaslanmaqla mübahisəli torpaq sahəsinin dəyərinin hazırda qüvvədə olan qanunvericilik aktına əsasən hesablanmasını iddiaçının vəziyyətini ağırlaşdıran hüquq normasının qüvvəsinin geriyə şamil edilməsi kimi şərh etmiş, bu səbəbdən torpaq sahəsinin qiymətləndirilməsinin icra sənədinin verildiyi zaman qüvvədə olan Əsasnaməyə uyğun aparılmalı olduğu qənaətinə gəlmişdir.